**Jegesest 2014**

Rendezvény koncepciója:

Időpont: 2014.12.04.

Kapunyitás: 22:00, Zárás: 04:00

Helyszín: Aréna Pláza Jégterasz (1087 Budapest, Kerepesi út 9.)

Rendezvény rövid leírása:

A Jegesest egy kisebb hagyománnyal bír karunkon, azonban 2 év óta nem került megrendezésre. Éppen ezért inkább alul akartunk becsülni a résztvevők létszámát. Egy kisebb kari rendezvényre gondoltunk az ELTE TTK Hallgatói Alapítványának szervezésében, körülbelül 250-300 fővel, melyre ideális helyszínnek bizonyul az Aréna Pláza Jégterasza. A hely egy épületrészből és magából a jégpályából áll. Épülete ugyan 300 fő befogadására alkalmas, de ebbe nem számít bele a jégpálya maga. Nagyobb érdeklődés esetén tehát éppúgy nem adódna probléma, kivitelezhető akár 500-600 fő beengedése is, ekkor csupán arra kell figyelnünk, hogy ez a létszám megfelelően legyen elosztva a jégpálya és az épület között. A program fő színtere maga a jégpálya lenne, így ez abszolút megvalósítható. Tekintve, hogy már évek óta nem volt hasonló rendezvény, illetve az ősz folyamán sem érték egymást a kari rendezvények ez egy nem utolsó szempont, könnyen előfordulhat, hogy akár nagyobb lesz az érdeklődés a rendezvény iránt. Ennek céljából úgy tervezzük, hogy egy fajta egységes belépő lenne, ára 1490 Ft. A nyomtatott jegyek elővételben is kaphatóak lennének az ELTE TTK Hallgatói Alapítványában. Korcsolyák bérlésére a helyszínen van lehetőség, ennek árát a belépőjegy ára nem tartalmazza. Az est hangulatfelelőse Dj Juhász Laci lenne. A hely rendelkezik hang- és fénytechnikával, amelyet a helyszín megtekintésekor megfelelőnek találtunk ahhoz, hogy egy jól festő, színvonalas rendezvényt nyújthassunk a vendégek számára.

Marketing:

Az eseményt nemcsak karunkon, hanem az egyetem más karjain is hirdetnénk. A rendezvény facebook eventje egyből, holnap kedden indulna is, nyereményjátékokkal. Az online promóció mellett plakátokkal és a mentorok segítségével szeretnénk, hogy minél több hallgatóhoz eljusson a rendezvény híre, és persze hogy el is jöjjenek.

Staff

A biztonsági szolgálat elengedhetetlen ennek a rendezvénynek a sikerek lebonyolításához is, ezt mi intéznénk (kb. 4-5 főre lesz szükség), noha a helynek ott lesz egy embere, akinek a feladata a jégpálya figyelemmel tartása. A büfé, valamint a ruhatár viszont nem a mi kezünkben lenne, így a belőlük származó bevételek sem. Beléptetéshez viszont szükség lesz kb. 2-3 főre, akik a jegyet árulják majd a helyszínen is.